ལེགས་སྦྱར་གྱི་ཡིག་གཟུགས་རེ་རེས་དོན་ཅི་སྟོན་བོད་ལའང་དེ་དང་མཐུན་པར་ཐད་ཀ་ཐད་སོར་བསྒྱུར་པ་སྟེ།པྲ་ཛྙཱ་ཞེས་པ་ཤེས་རབ་ཡིན་ལ།པྲ་ནི་རབ་དང་མཆོག་གི་དོན་དང༌།ཛྙཱ་ནི་ཤེས་དང་མཁྱེན་པའི་དོན་ཏེ་བོད་སྐད་དུ་རབ་ཤེས་ཞེས་པ་བརྗོད་མི་བདེ་བས་ཤེས་རབ་ཏུ་བསྒྱུར་པ་དང༌།སུ་དྷིའ་ཞེས་པ་བློ་བཟང་སྟེ་སུ་བཟང་པོ་དང་དྷིའ་ནི་བློ་སྟེ་བརྗོད་བདེ་བའི་དབང་གིས་བློ་བཟང་ཞེས་བསྒྱུར་པ་དང༌།རིན་པོ་ཆེ་ཨི་ནཱི་ལ་ཞེས་པ་དབང་སྔོན་ཏེ་ཨི་ནི་དབང་པོ་དང་ནཱི་ལ་ནི་སྔོན་པོ་ཡིན་པས་དབང་སྔོན་དུ་བསྒྱུར་པ་སྟེ་འདི་ལྟ་བུའི་སྒོ་ནས་ཐད་བསྒྱུར་བྱས་པའི་ཚུལ་གོ་བར་བྱའོ།།